Ευσταθία (όνομα)

Ευσταθία, ελληνικό γυναικείο κύριο όνομα (βαφτιστικό όνομα).
Ετυμολογία του ονόματος
Θηλυκός τύπος του μεταγενέστερου βαφτιστικού Ευστάθιος, με αρχική σημασία «σταθερός, ακλόνητος» (στις χριστιανικές αρχές και την πίστη στον Θεό), από το αρχαιοελληνικό επίθετο εὐσταθής.Γεώργιος Μπαμπινιώτης, Λεξικό της Ελληνικής Γλώσσας, Κέντρο Λεξικολογίας, δεύτερη έκδοση, ανατύπωση, Αθήνα 2005 Είναι επομένως σημασιολογικά παρεμφερές με τα βαφτιστικά Κωνσταντίνα και Φερμίνα.
Διάδοση του ονόματος
Ιδιαίτερα δημοφιλές όνομα στον ελληνικό χώρο. Σε μια προσπάθεια στατιστικής αποτίμησης της συχνότητας των ελληνικών ονομάτων, το βαφτιστικό Ευσταθία εμφανίζεται ως το 87ο πιο συχνό όνομα (57ο ανάμεσα στα γυναικεία), ενώ το Ευστάθιος παρουσιάζεται ως το 111ο πιο συχνό όνομα (36ο ανάμεσα στα αντρικά).
Ονομαστική εορτή
Η Ορθόδοξη και η Καθολική Εκκλησία τιμούν τη μνήμη του Ευσταθίου του μεγαλομάρτυρος (και της συνοδείας αυτού, Θεοπίστης της αυτού συζύγου, Aγαπίου τε και Θεοπίστου των υιών αυτών) στις 20 Σεπτεμβρίου.Αγίου Νικοδήμου Αγιορείτου Συναξαριστής των δώδεκα μηνών του ενιαυτού, Εκδόσεις Δόμος, Αθήνα 2005 Την ίδια ημέρα η Καθολική Εκκλησία τιμά και τη μνήμη του Ευσταθίου Αντιοχείας.Νικηφόρος Βιδάλης, Τ’ αδέλφια μας οι άγιοι, (Γραφείο καλού τύπου), Αθήνα 1990, σ. 386 
Τύποι και υποκοριστικά του ονόματος
 Ευσταθία, διαδεδομένο σε όλη την Ελλάδα.
 Σταθούλα, υποκοριστικός τύπος, κοινός σε όλη την Ελλάδα· και συγκεκομμένο Θούλα και Θούλη
 Σταθιίνα, στον ΠόντοΑθανάσιος Χ. Μπούτουρας, Τα νεοελληνικα κύρια ονόματα ιστορικώς και γλωσσικώς ερμηνευόμενα, Αθήνα 1912, σ. 67
 Στάθω, Στάθου, στην ΉπειροΑ. Γονίου, «(Ηπειρωτικά) Ονόματα κύρια», Ζωγράφειος αγών: Μνημεία της ελληνικής αρχαιότητος ζώντα εν τω νυν ελληνικώ λαώ, τμ. Α΄, Κωνσταντινούπολη 1891, σ. 190 και στην πρόθεση 215 της μονής Βαρλαάμ των ΜετεώρωνΚώστας Σπανός, «Οι δυτικομακεδονικοί οικισμοί και τα ονόματα των αφιερωτών τους στην Πρόθεση 215 της Μονής του Βαρλαάμ των Μετεώρων (17ος αι.–19ος αι.)», Μακεδονικά, #28, Θεσσαλονίκη 1992, σ. 148
 Σταθού, Ασταθία, στη ΣκιάθοΓεώργιος Α. Ρήγας, Σκιάθου λαϊκός πολιτισμός, τχ. 3, Εταιρεία Μακεδονικών Σπουδών, Θεσσαλονίκη 1968, σ. 215 
 Σταθία, στο διήγημα «Ο διάβολος στην Κάβιανη», από τη συλλογή Καϋμοί στο Γρυπονήσι (1930) του Γιάννη Σκαρίμπα
 Συχνά, το Ευσταθία αντικαθίσταται και από τα πιο σύντομα βαφτιστικά Εύα, Έφη
Αντρικός τύπος
Ευστάθιος, Στάθης κτλ. (βλ. Ευστάθιος)
Πρόσωπα
 Ευσταθία (1972), καλλιτεχνικό όνομα της τραγουδίστριας Ευσταθίας Μαντζούφα
 Εύα (Ευσταθία) Κολαΐτου, συγγραφέας «Εύα (Ευσταθία) Κολαΐτου», Βιβλιονέτ
 Έφη (Ευσταθία) Γεωργοπούλου-Σαλτάρη (1954), πολιτικός«Έφη (Ευσταθία) Γεωργοπούλου-Σαλτάρη», Βουλή των Ελλήνων

Παραπομπές

Κατηγορία:Γυναικεία ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα